બધા જાણે જ છે કે, શિયાળામાં ચહેરાની ત્વચા ખરાબ થઈ જાય છે. ઠંડીને કારણે ત્વચા સંબંધિત ઘણી બધી સમસ્યાઓનો સામનો કરવો પડે છે. રોજ સવારે આપણે ચહેરાને ધોતા જ હોઈએ છીએ, પણ શું ચહેરાને સાફ કરવાની યોગ્ય પદ્ધતિ વિશે તમે જાણો છો? ચહેરાની ત્વચાને ચમકદાર, સ્વસ્થ અને તાજગીપૂર્ણ રાખવાનું કામ માત્ર મેકઅપ કે બ્યુટી પ્રોડક્ટસનું નથી પણ યોગ્ય પદ્ધતિ દ્વારા કરવાથી થાય છે. ત્વચાની યોગ્ય સફાઈ કરવાથી તે મુલાયમ તો બને જ છે, સાથો સાથ ત્વચા તંદુરસ્ત પણ બને છે. ચહેરાને યોગ્ય રીતે ધોવામાં આવે તો ખીલ, ફોડકી, કાળાશ વગેરે જેવી સમસ્યાથી છૂટકારો મેળવી શકાય છે. પરંતુ ક્યારેક તમારી પોતાની ભુલ કે નાસમજી ને કારણે તમારા ચહેરાની ચામડી ખરાબ થવા લાગે છે. એમાંની ઘણી ભૂલો આપણે ચહેરાને ધોતી વખતે કરતા હોઈએ છીએ. તો ચાલો આજે જાણીએ ચહેરાને ધોવાની સાચી પદ્ધતિ.